stanford-oval/wikipedia huggingface dataset:
חפצים חדים (מיני-סדרה)

| --- | --- |

כותרת הפתיחה
 מבוסס על:  "חפצים חדים" מאת גיליאן פלין
 שיר הנושא:  "Dance and Angela" מאת פרנץ וקסמן
 סוגה:  מותחן פסיכולוגי דרמה
 יוצרים:  מרטי נוקסון
 כותבים:  מרטי נוקסון 
 בימוי:  ז'אן-מארק ואלה 
 שחקנים:  איימי אדמס פטרישיה קלרקסון כריס מסינה אלייזה סנקלן מאט קרייבן הנרי צ'רני טיילור ג'ון סמית' מדיסון דבנפורט מיגל סנדובאל ויל צ'ייס ג'קסון הרסט סופיה ליליס לולו וילסון אליזבת פרקינס
 ארץ מקור:  ארצות הברית 
 שפות:  אנגלית 
 מספר עונות:  1 
 מספר פרקים:  8 
 הפקה
 מפיק:  דייוויד אוג
 מפיקים בפועל:  צ'ארלס לייטון מרסי ויסמן ג'סיקה רודס גרג פיינברג נתן רוס ז'אן-מארק ואלה איימי אדמס גיליאן פלין ג'ייסון בלאם מרטי נוקסון
 חברת הפקה:  Crazyrose Fourth Born בלאמהאוס הפקות Tiny Pyro אנטרטיינמנט ואן
 הפצה:  HBO
 עורכים:  דייוויד ברמן מקסים לחיי אמיל וואלי ג'יי מ. וי
 צלמים:  איווס בלנגר רונלד פלנטה
 אורך פרק:  55-61 דקות
 שידור
 רשת שידור:  HBO 
 רשת שידור בישראל:  yes HOT סלקום tv
 פורמט (תמונה):  (1080i (HDTV
 פורמט (קול):  5.1 surround
 תקופת שידור מקורית:  8 ביולי – 26 באוגוסט 2018
 תקופת שידור בישראל:  9 ביולי – 27 באוגוסט 2018
 קישורים חיצוניים
 www.hbo.com/sharp-objects
 דף התוכנית ב-IMDb
 
חפצים חדים (באנגלית: Sharp Objects) היא מיני-סדרה אמריקאית מסוגת מותחן פסיכולוגי המבוססת על ספרה של גיליאן פלין באותו השם ששודרה לראשונה ב-8 ביולי 2018 ב-HBO. הסדרה בוימה על ידי הבמאי ז'אן-מארק ואלה ומככבים בה איימי אדמס, פטרישיה קלרקסון, כריס מסינה, אלייזה סנקלן, מאט קרייבן, הנרי צ'רני, טיילור ג'ון סמית', מדיסון דבנפורט, מיגל סנדובאל, ויל צ'ייס, ג'קסון הרסט, סופיה ליליס, לולו וילסון ואליזבת פרקינס. הסדרה עוסקת בקמיל פריקר, כתבת פלילים שנושאת טראומות מעברה, וחוזרת לעיר הולדתה על מנת לחקור את רציחתן של שתי נערות צעירות.
הסדרה זכתה לביקורות חיוביות, שרבות מהן שיבחו את הוויזואליות שלה, את האווירה האפלה, את הבימוי ואת המשחק, במיוחד את ביצועיהן של אדמס, קלרקסון וסנקלן. קלרקסון זכתה על ביצועיה בפרס גלובוס הזהב בקטגוריית "שחקנית המשנה הטובה ביותר - סדרה, מיני-סדרה או סרט טלוויזיה", ואדמס הייתה מועמדת לפרס גלובוס הזהב בקטגוריית "השחקנית הטובה ביותר - מיני-סדרה או סרט טלוויזיה".
תקציר העלילה

קמיל פריקר היא כתבת פלילים הנושאת צלקות וטראומות כתוצאה מילדותה הקשה, שבמהלכה אחותה מריאן מתה כששתיהן היו קטנות. עברה המורכב צף ועולה כאשר היא נשלחת לעיר הולדתה, וינד גאפ, על מנת לסקר את חקירת הרצח של שתי נערות צעירות. בזמן שהיא מנסה להרכיב את הפאזל הפסיכולוגי מעברה ולהתמודד עם השדים האישיים שלה, קמיל נשאבת לתוך חקירת הרצח ומנסה לגלות את הסודות שהעיירה - ואפילו משפחתה שלה - מסתירה.
צוות השחקנים > שחקנים ראשיים

איימי אדמס - קמיל פריקר, כתבת פלילים אלכוהוליסטית ששוחררה לאחרונה ממוסד פסיכיאטרי. סופיה ליליס מגלמת את דמותה של קמיל הצעירה.
פטרישיה קלרקסון - אדורה קרלין, אמם חולת השליטה והתובענית של קמיל ואמה.
כריס מסינה - בלש ריצ'רד ויליס, בלש שהגיע מקנזס סיטי על מנת לעזור למשטרה המקומית לחקור את הרציחות.
אלייזה סנקלן - אמה קרלין, בתם של אדורה ואלן, ואחותה למחצה של קמיל.
מאט קרייבן - ביל ויקרי, פקד משטרת וינד גאפ.
הנרי צ'רני - אלן קרלין, בעלה של אדורה, אביהן של מריאן ואמה ואביה החורג של קמיל.
טיילור ג'ון סמית' - ג'ון קין, אחיה של קורבן הרצח השני, נטלי קין.
מדיסון דאבנפורט - אשלי וילר, בת זוגו של ג'ון.
מיגל סנדובאל - פרנק קארי, עורך העיתון St. Louis Chronicle ומעבידהּ של קמיל, ששולח אותה לסקר את חקירות הרצח בווינד גאפ ולהתמודד עם הבעיות שהשאירה מאחוריה.
ויל צ'ייס - בוב נאש, אביה של קורבן הרצח הראשון, אן נאש.
ג'קסון הרסט - קירק לייסי, מורה בבית הספר המקומי. אוון קסטלו מגלם את דמותו של קירק הצעיר.
לולו וילסון - מריאן קרלין, בתם הבכורה של אדורה ואלן, אחותה של אמה, ואחותה החורגת של קמיל; שמתה בהיותן ילדות.
אליזבת פרקינס - ג'קי או'ניל, הרכלנית המקומית בווינד גאפ וחברה קרובה של משפחת קרלין.
צוות השחקנים > שחקני משנה

דייוויד סאליבן - כריס, חברה הוותיק של קמיל ובעל הבר שאליו קמיל הולכת לעיתים קרובות בווינד גאפ.
ויולט ברינסון - קלסי
אפריל ברינסון - ג'ודס
ברברה איב האריס - איילין, אשתו של פרנק וחברתה של קמיל.
אמילי ינסי - גיילה, מנהלת משק הבית של אדורה ואלן.
סידני סוויני - אליס, נערה ושותפתה לחדר של קמיל במוסד הפסיכיאטרי.
ג'סיקה טרסקה - נטלי קין
בת' ברודריק - אנני ב.
קתרין קרלן - דיאנה
לורטה פוקס - מליסה
אהרון הולידיי - דיימון
לונדון ואנובן - אמנדה נאש
ראיין ג'יימס נלסון - נולאן
ג'ניפר אספן - ג'יין קין, אמם של ג'ון ונטלי קין.
רנדי אוגלסבי - כומר
בטסי בייקר - ג'וסלין ויקרי
קודי סאליבן - ניית'ן
גונאר קולר - בובי נאש
גראסי פרוויט - טיפאני נאש
דייזי גרסיה - מלצרית בבר
רייגן פסטרנק - קייטי לייסי
לורן ספטמבר - אנג'י
ג'ין וילפיק - גרטשן
אריקה קרוץ - ליסה
גאי בויד - קלייד
קול דומן - נער צעיר
סאני שה - קופאית
קיגן ברון - אן נאש
פרקים

| מס' הפרק | שם הפרק באנגלית | שם הפרק בעברית | בימוי | תסריט | תאריך שידור מקורי | מדרוג |
| --- | --- | --- | --- | --- | --- | --- |
| 1 | Vanish | להיעלם | ז'אן-מארק ואלה | מרטי נוקסון | 8 ביולי 2018 | 1.54 |
| 2 | Dirt | לכלוכים | ז'אן-מארק ואלה | גיליאן פלין | 15 ביולי 2018 | 1.10 |
| 3 | Fix | לתקן | ז'אן-מארק ואלה | אלכס מטקלאף | 22 ביולי 2018 | 1.03 |
| 4 | Ripe | מסריחה | ז'אן-מארק ואלה | וינס קלנדרה | 29 ביולי 2018 | 0.93 |
| 5 | Closer | להתקרב | ז'אן-מארק ואלה | סקוט בראון | 5 באוגוסט 2018 | 1.17 |
| 6 | Cherry | דובדבן | ז'אן-מארק ואלה | דון קמושה ואריאלה בלג'ר | 12 באוגוסט 2018 | 1.13 |
| 7 | Falling | נופלת | ז'אן-מארק ואלה | גיליאן פלין וסקוט בראון | 19 באוגוסט 2018 | 1.25 |
| 8 | Milk | חלב | ז'אן-מארק ואלה | מרטי נוקסון וגיליאן פלין | 26 באוגוסט 2018 | 1.76 |
הפקה > פיתוח

בשנת 2008, דווח כי הרומן "חפצים חדים" נמצא בפיתוח על ידי חברת ההפקה הצרפתית "Pathé", תחת בימויה של הבמאי אנדריאה ארנולד. עד 2012, נמסר כי הרומן יעובד באופן אופציונלי על ידי "Alliance Films", תחת הפקתו של ג'ייסון בלאם. לאחר מכן, מרטי נוקסון ניגשה לבלאם עם חזונה לעבד את הספר לסדרה בת שמונה פרקים.
ב-8 ביולי 2014, הוכרז שחברות ההפקה "אנטרטיינמנט ואן" ובלאמהאוס הפקות יפתחו ויפיקו סדרת דרמה המבוססת על הספר, ושמרטי נוקסון תשמש כשואוראנרית, תסריטאית ומפיקה בפועל, בזמן שז'אן-מארק ואלה ישמש כבמאי ומפיק בפועל.
ב-1 באפריל 2016, הוכרז שרשת "HBO" הזמינה את ההפקה בתור מיני-סדרה בת שמונה פרקים. ב-15 במאי 2018, הוכרז שבכורת הסדרה תתקיים ב-8 ביולי 2018. ב-25 ביולי 2018 אישרה נשיאת התוכן של "HBO", קייסי בלויס, שבניגוד לסדרה אחרת שנמצאת ברשותה של הרשת, "שקרים קטנים גדולים", שעלתה במקור כמיני-סדרה לפני שחודשה לעונה שנייה, "חפצים חדים" לא תחודש לעונה נוספת.
הפקה > ליהוק

ב-19 בפברואר 2016, דיווח מגזין "וראייטי" כי איימי אדמס הצטרפה לפרויקט בתור השחקנית הראשית. בחודש מרץ 2017, הוכרז שפטרישיה קלרקסון, אלייזה סנקלן, אליזבת פרקינס, מדיסון דבנפורט, כריס מסינה, מאט קרייבן, וטיילור ג'ון סמית' לוהקו לצוות השחקנים הראשי. בנוסף נודע שוויל צ'ייס, ג'קסון הרסט וג'ניפר אספן הצטרפו לצוות השחקנים. ב-22 במאי 2017, הוכרז שדייוויד סאליבן, רייגן פסטרנק, סידני סוויני, הילרי וורד וסופיה ליליס לוהקו לצוות השחקנים.
הפקה > צילומים

הצילומים החלו ב-6 במרץ 2017, והתרחשו בארנסוויל שבג'ורג'יה; ובלוס אנג'לס, בעמק רדווד, בסנטה קלריטה, ובמנדוצ'ינו, כולן בקליפורניה.
עם הזמן נודע כי על הסט של הסדרה היו מהומות לא מעטות. המפיקה נוקסון תיארה את המצב כנפיץ מאוד בזמן שהיא והמפיקים האחרים התווכחו עם הבמאי ואלה על סירובו לדבוק בתסריטים של הסדרה. נוקסון תיארה את ואלה כאדם "מעניין הרבה יותר בדימויים ובסיפור סיפורים באמצעות תמונות, והוא מבריק בזה... אבל אני אוהבת את השפה... למדתי תיאטרון בווסליאן לפני שהפכתי לתסריטאית, והיופי של השפה, במיוחד במסורת הגותית הדרומית, היו כל כך חשובים לי". נוקסון, יחד עם גיליאן פלין, ג'סיקה רודוס, איימי אדמס ומפיק נוסף, היו צריכים ללחוץ על ואלה במטרה לכלול את הדיאלוגים של התסריטים בסצנות שביים, למורת רוחו.
הפקה > מוזיקה

כל פרק מציג במהלך כותרות הפתיחה שלו פרשנות אחרת לשיר "Dance and Angela" מאת פרנץ וקסמן מתוך הסרט "מקום תחת השמש", שיצא לאקרנים בשנת 1951. בפרק השני מוצגת פרשנות אלקטרונית של השיר, שנעשתה על ידי המלחין ג'פרי ברודסקי. ייחודה של המוזיקה המושמעת בסדרה הוא שהמוזיקה תמיד מגיעה ממקור דיגיטלי (סטריאו, אוזניות וכו') בתוך הסצנה. הסדרה קנתה את זכויות השימוש בארבעה שירים של להקת לד זפלין, שידועה בחוסר נכונתה להפיץ את זכויות השירים שלה. המנהלת המוזיקלית של הסדרה, סוזן ג'ייקובס, אמרה: "ניסינו להסביר את החשיבות של מה שהמוזיקה באמת עושה ואיך היא משחקת תפקיד מרכזי בחיי הבחורה הזאת" ו"גם את הרעיון האסקפיזם למוזיקה". הלהקה אהבה את הרעיון ואישרה את השימוש במוזיקה שלה.
הפצה > שיווק

ב-22 באפריל 2018, הופץ טיזר טריילר לסדרה. ב-5 ביוני 2018 הופץ הטריילר הרשמי.
הפצה > שידור

ב-7 ביולי 2018 התקיימה בכורת הסדרה העולמית במהלך הקרנת לילה בפתיחת פסטיבל הטלוויזיה השנתי של ATX באוסטין שבטקסס. לאחר הקרנת הבכורה, התקיים פאנל של שאלות ותשובות עם איימי אדמס, מרטי נוקסון, גיליאן פלין, ז'אן-מארק ואלה וג'ייסון בלאם. הסדרה עלתה לערוץ "HBO" באופן רשמי ב-8 ביולי 2018.
הפצה > מדיה ביתית

כל פרקי הסדרה הופצו ב-Blu-ray וב-DVD ב-27 בנובמבר 2018.
קבלה > ביקורת

הסדרה זכתה לביקורות חיוביות מהמבקרים. באתר הביקורות "Rotten Tomatoes", הסדרה קיבלה את הציון 92% עם דירוג ממוצע של 8.14/10, על בסיס 118 ביקורות. הקונצנזוס הביקורתי של האתר כתב: "כשהיא מתקדמת באיטיות כמעט בלתי נסבלת, 'חפצים חדים' שומרת על אחיזתה באווירה קודרת ללא עוררין ובצביון יוצא מן הכלל בראשותה של איימי אדמס". האתר "Metacritic", שמשתמש בשקלול ממוצע, נתן לסדרה את הציון 78 מתוך 100, על בסיס 41 ביקורות, דבר המציין "ביקורות טובות בדרך כלל".
בסקירה חיובית, ריצ'רד רויפר מ"שיקגו סאן-טיימס" העניק לסדרה ארבעה כוכבים ושיבח אותה באומרו: "מחוננת עם כמה מהביצועים הטובים ביותר שאיימי אדמס ופטרישיה קלרקסון נתנו אי פעם, מבוימת ביד יציבה ורהוטה לעיתים של ז'אן-מארק ואלה ומלאה בדיאלוגים מצופים בדבש אך חדים לעיתים, 'חפצים חדים' היא טלוויזיה נהדרת". בביקורת חיובית נוספת, דניאל פיינברג מ"הוליווד ריפורטר" אמר: "בטלוויזיה, 'חפצים חדים' לא יכולה בדיוק ללכוד את הפרוזה של פלין ואת ההעמקה המופנמת לתוך הבלבול דף אחר דף, אך במאי הסדרה ז'אן-מארק ואלה מוצא את שפתו החזותית, שמונעת על ידי הופעתה הפצועה והפראית של איימי אדמס, והופך שמונה שעות של מיני-סדרה לרודפים ומרתקים - הן ביוקרתה והן בשעמומה". במאמר של "הניו יורק טיימס", הכתב ג'יימס פוניבוזיק תיאר את הסדרה כ"מהפנטת" ושבח אותה: "אין משחקי חתול-עכבר, אין התגרויות של פושע גאון. 'חפצים חדים' מסתמכת על דרמה פנימית ועל טרנספיקציה של אדמס, שמשאירה את נשמתה המרופטת של קמיל חשופה בסרדוניות ובתיעוב עצמי".
בביקורת חיובית פחות, קלי לאולר מ-"USA Today" נתנה לסדרה דירוג של שני כוכבים מתוך ארבעה, ואמרה: "אף על פי ששמונת הפרקים של הסדרה משתלמים בסופו של דבר, בשבעת החלקים שנצפו עבור הביקורת, היא מרגישה לעיתים קרובות כמו תעלומת קיץ עצלנית וקודרת שמרגישה נצלנית כמו האלימות שהיא מתארת, זה עיבוד מאכזב של חומר המקור, עם כל הכובד של חומר קריאה זול". דייב נמץ מ-"TVLine" נתן לסדרה את הציון "B-" ואמר: "יש מספיק חומר מסקרן ב'חפצים חדים' בשביל להבטיח שאצפה בה עד הסוף: לכל הפחות, זה עדיין חלון ראווה אמנותי עבור תצוגות משחק נהדרות, וזה לא הדבר הכי גרוע בעולם, אבל בהתחשב בשמות הגדולים שמעורבים ובחומר המקור המבטיח, זה לא יכול שלא להרגיש כמו אכזבה".
ויסקי קוואליר

| --- | --- |

 סוגה:  פעולה דרמה קומית
 יוצרים:  דייוויד המינגסון
 שחקנים:  סקוט פולי  לורן כהן  אנה אורטיז  טיילר ג'יימס ויליאמס  ויר דאס ג'וש הופקינס
 פסקול:  Love Me Again, ג'ון ניומן
 ארץ מקור:  ארצות הברית ארצות הברית
 שפות:  אנגלית
 מספר עונות:  1
 מספר פרקים:  13
 הפקה
 מפיק:  סקוט פולי
 מפיקים בפועל:  דייוויד המינגסון  ביל לורנס ג'ף אינגולד פטר אטנסיו
 חברת הפקה:  Hemingson Entertainment Doozer Warner Bros. Television
 הפצה:  Warner Bros. Domestic Television
 עורכים:  ניקולאס מנסור  ליז אנג'ליקה ג'ונסון  מליסה מק'וי לס באטלר כריסטיאן הופמן
 אתר צילומים:  Barrandov Studios 
 מוזיקה:  הארי גרגסון ויליאמס טום האו
 אורך פרק:  43–44 דקות
 שידור
 רשת שידור:  ABC
 רשת שידור בישראל:  סלקום טי וי
 תקופת שידור מקורית:  24 בפברואר 2019 – 22 במאי 2019
 קישורים חיצוניים
 https://abc.go.com/shows/whiskey-cavalier
 דף התוכנית ב-IMDb
 
ויסקי קוואליר (באנגלית: Whiskey Cavalier) היא סדרת פעולה המשולבת בדרמה קומית אמריקאית. הסדרה עוקבת אחרי מספר מרגלים שהפכו לצוות אחד, הנוסע למשימות מיוחדות ברחבי העולם. הסדרה עוקבת אחרי המשימות ואחרי הדינמיקה הפנימית, התככים והאהבות בתוך הצוות. הסדרה הופקה ושודרה על ידי רשת הטלוויזיה ABC.
סקירת הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 13 | 13 | 24 בפברואר 2019 | 22 במאי 2019 |
עלילת הסדרה

הסדרה עוקבת אחר סוכן מיוחד של ה-FBI, ויל צ'ייס, המוכר בכינויו "ויסקי קוואליר", הנשלח למשימה מורכבת לאחר שנפרד מארוסתו שבגדה בו עם חבר שלו. במהלך המשימה הוא נתקל בסוכנות CIA קרה ונחושה, פרנקי טראוברידג', שמפריעה לו במשימה כדי להצליח במשימה שלה. לאחר שהשניים נלחמים לאורך זמן הם הופכים לצוות בין-משרדי ורב תחומי שמנסה להפיל ארגון מושחת. הסדרה עוקבת אחר היריבויות, התככים, המשימות והמתח הרומנטי שבאוויר.
הפקה

הסדרה עלתה לשידור ב-24 בפברואר 2019, ונגמרה ב-22 במאי 2019. ב-12 במאי 2019 החליטה רשת הטלוויזיה ABC שלא להמשיך את הסדרה לעונה שנייה, אך עקב מחאת קהל הצופים הודיעו כי ישקלו את העניין בהמשך. ב-26 במאי 2019 הודיעה הרשת באופן סופי כי הסדרה לא תחודש לעונה נוספת.
שחקנים

סקוט פולי – ויל צ'ייס, סוכן FBI המכונה "ויסקי קוואליר" שנפרד מארוסתו. לחם בשורות המארינס בעיראק.
לורן כהן – פרנקי טראוברידג', סוכנת CIA קרה ומחושבת.
אנה אורטיז – סוזן סמפסון, פרופילאית בכירה ב-FBI.
ויר דאס – ג'יי דאטה, סוכן CIA, מפתח וממציא.
טיילר ג'יימס ויליאמס – אדגר סטנדיש, אנליסט בכיר ב-NSA.
ג'וש הופקינס – ריי פרינס, סוכן מיוחד של ה-FBI.
דילן וולש – אלכס אולרמן, סוכן FBI בכיר לשעבר שנתפס עקב פרשות שחיתות ונמלט.
מריקה דומינז'יק – טינה, בת זוגו של סטנדיש.
אופליה לוביבונד – אמה דייוויס, סוכנת MI6. בת זוגו של צ'ייס.
הערות שוליים

↑  Mason, Charlie (12 במאי 2019). "Whiskey Cavalier Cancelled at ABC". TVLine. נבדק ב-12 במאי 2019. {{cite web}}:  (עזרה)
↑  Andreeva, Nellie (12 במאי 2019). "'Whiskey Cavalier' Canceled By ABC After One Season, Will Be Shopped Elsewhere By Warner Bros. TV". Deadline Hollywood. נבדק ב-13 במאי 2019. {{cite web}}:  (עזרה)
↑  Andreeva, Nellie (23 במאי 2019). "'Whiskey Cavalier': ABC Explores Bringing Back Canceled Series For Season 2". Deadline Hollywood. נבדק ב-23 במאי 2019. {{cite web}}:  (עזרה)
↑  עידו ישעיהו‏, האם הסדרה האהובה עליכם בוטלה? מדריך החידושים והביטולים לעונת 2018-19, באתר וואלה, 27 במאי 2019
| ג'ון ניומן |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Tribute (2013) • Revolve (2015) |  |
| סינגלים | "Love Me Again" • "Cheating" • "Losing Sleep" • "Out of My Head" • "Come and Get It" • "Tiring Game" • "Olé" • "Fire in Me" • "Feelings" • "Without You" • "Stand by Me" • "High on You" |  |
| שיתופי פעולה | "Feel the Love" • "Not Giving In" • "Blame" • "Give Me Your Love" |  |
| ערכים קשורים | ויסקי קוואליר |  |
הפוליטיקאי

| --- | --- |

כותרת הפתיחה
 סוגה:  קומדיה   דרמה
 יוצרים:  ראיין מרפי   בראד פלצ'וק   איאן ברנן
 שחקנים:  בן פלאט   גווינת' פלטרו   ג'סיקה לאנג   זואי דויטש   לוסי בוינטון   בוב בלבן   דייוויד קורנסווט   ג'וליה שלאפפר   לורה דרייפוס   תיאו ז'רמן   רנה ג'ונס   בנג'מין בארט   רודי פאנקו
 ארץ מקור:  ארצות הברית ארצות הברית
 שפות:  אנגלית
 מספר עונות:  2 
 מספר פרקים:  15 
 הפקה
 מפיקים בפועל:  ראיין מרפי   בראד פלצ'וק   איאן ברנן   בן פלאט
 חברת הפקה:  Fox 21 Television Studios Ryan Murphy Productions
 הפצה:  נטפליקס
 טכניקת צילום:  מצלמה יחידה
 שידור
 רשת שידור:  נטפליקס
 תקופת שידור מקורית:  27 בספטמבר 2019 – הווה
 קישורים חיצוניים
 אתר רשמי
 דף התוכנית ב-IMDb
 
הפוליטיקאי (באנגלית: The Politician) היא סדרת טלוויזיה אמריקאית קומית שנוצרה על ידי היוצרים ראיין מרפי, בראד פלצ'וק ואיאן ברנן עבור שירות הזרמת המדיה "נטפליקס". עונתה הראשונה של הסדרה עלתה לשידור בכל הפלטפורמות שלה ב-27 בספטמבר 2019.. עונתה השנייה של הסדרה עלתה לשידור ב-19 ביוני 2020.
תקציר העלילה

הסדרה מספרת את סיפורו של פייטון הובארט, תלמיד תיכון הלומד בתיכון המקומי בסנטה ברברה השלווה, השואף לעלות לגדולה פוליטית ולהיבחר ביום מן הימים לנשיאות ארצות הברית, ולהביא לאורך עונותיה את המרוצים הפוליטיים בהן דמותו מעורבת.
בעונה הראשונה, על מנת להגשים את חלומו, פייטון מוכרח להתחיל מהשלב הבסיסי ביותר ולעלות לצמרת הזירה הפוליטית הבוגדנית ביותר - הזירה הפוליטית התיכונית.
בעונה השנייה, פייטון, כעת סטודנט באוניברסיטת ניו יורק, מחליט להתמודד על מושב בסנאט של מדינת ניו יורק נגד מנהיגת הרוב הדמוקרטי המכהנת, דידי סטנדיש.
שחקנים ודמויות

| שם השחקן/ית | שם הדמות | אודות הדמות | עונה ראשונה | עונה שנייה |
| --- | --- | --- | --- | --- |
| בן פלאט | פייטון הובארט | סטודנט שאפתן המתמודד לראשות מועצת התלמידים. | ראשי | ראשי |
| זואי דויטש | אינפיניטי ג'קסון | סגנית הנשיא של פייטון, שסובלת מסרטן. | ראשי | ראשי |
| לוסי בוינטון | אסטריד סלואן | בת זוגו של ריבר ויריבתו של פייטון במרוץ לנשיאות מועצת התלמידים. | ראשי | ראשי |
| בוב בלבן | קיטון הובארט | אביו המאמץ של פייטון. | ראשי |  |
| דייוויד קורנסווט | ריבר בארקלי | מורו האישי של פייטון למנדרינית, שמאוחר יותר הפך למאהבו ויריבו הראשון בנשיאות מועצת התלמידים, המשמש לו כמצפון. | ראשי | משנה |
| ג'וליה שלאפפר | אליס צ'ארלס | בת זוגו של פייטון. | ראשי | ראשי |
| לורה דרייפוס | מקאפי וסטברוק | מנהלת הקמפיין ויועצתו של פייטון. | ראשי | ראשי |
| תיאו ז'רמן | ג'יימס סאליבן | מנהל הקמפיין ויועצו של פייטון. | ראשי | ראשי |
| רנה ג'ונס | סקיי לייטון | מועמדת לתפקיד סגנית הנשיא. | ראשי | ראשי |
| בנג'מין בארט | ריקרדו | בן זוגה של אינפיניטי. | ראשי | אורח |
| ג'סיקה לאנג | דאסטי ג'קסון | סבתה של אינפיניטי. | ראשי |  |
| גווינת' פלטרו | ג'ורג'ינה הובארט | אמו המאמצת של פייטון. | ראשי | ראשי |
| ראיין ג'י. הדד | אנדרו קאשמן | סטודנט נכה בתיכון של פייטון. | משנה | משנה |
| טרבור איסון | מרטין הובראט | אחיו התאום הזהה של לותר, אחיו המאמץ של פייטון. | משנה | אורח |
| טרי איסון | לותר הובראט | אחיו התאום הזהה של מרטין, אחיו המאמץ של פייטון. | משנה | אורח |
| מרטינה נברטילובה | בריג'ט | מאמנת סוסית ומאהבתה של ג'ורג'ינה. | משנה |  |
| דילן מקדרמוט | תיאו סלואן | אביה של אסטריד. | משנה |  |
| בט מידלר | הדסה גולד | ראש המטה של דידי. | אורח | ראשי |
| ג'ודית לייט | דידי סטנדיש | מנהיגת הרוב הדמוקרטי בסנאט של מדינת ניו יורק. | אורח | ראשי |
| רודי פאנקו | תלמיד | נער בבית ספר | אורח |  |
הפקה > פיתוח

ב-5 בפברואר 2018 הוכרז כי "נטפליקס" הזמינה מההפקה שתי עונות. ההזמנה הגיעה לאחר מלחמת הצעות בה היו מעורבים "הולו ו"אמזון פריים וידאו". הסדרה נוצרה על ידי בראד פלצ'וק, איאן ברנן וראיין מרפי, שאף מפיקים אותה לצדו של בן פלאט. חברות הפקה המעורבות בהפקת הסדרה הן "Fox 21 Television Studios" ו-"Ryan Murphy Productions".
הפקה > ליהוק

לצד ההכרזה על הפקת הסדרה, אושר שהשחקן בן פלאט יככב בתפקיד ראשי בסדרה וכי ברברה סטרייסנד וגווינת' פלטרו מנהלות משא ומתן על תפקידים ראשיים בסדרה. ב-16 ביולי 2018 הוכרז שזואי דויטש, לוסי בוינטון, לורה דרייפוס ורנה ג'ונס לוהקו לצוות השחקנים הראשי. ב-11 באוקטובר 2018 דווח שהשחקן דילן מקדרמוט הצטרף לצוות השחקנים. ב-4 בנובמבר 2018, סטרייסנד חשפה במהלך ריאיון ל"הניו יורקר" שהיא בחרה לדחות את התפקיד שהוצע לה בסדרה על מנת להמשיך לעבוד על אלבומה החדש "Walls), ושג'סיקה לאנג לוהקה לתפקיד שיועד לה. ב-3 בדצמבר 2018, מקדרמוט הודיע בריאיון לרדיו "Sirius XM" שג'נוארי ג'ונס לוהקה לדמותה של אשתו בסדרה. במרץ 2019 הוכרז שבט מידלר וג'ודית לייט יככבו בסדרה.
הערות שוליים

↑  See What's Next [@seewhatsnext] (March 22, 2019). "Gwyneth Paltrow, Jessica Lange, Zooey Deutch, Lucy Boynton, and @BenSPLATT as #ThePolitician — the first Netflix series from Ryan Murphy premiers September 27!" (Tweet). Retrieved August 20, 2019 – via Twitter.
↑  Bennett, Anita (May 18, 2020). "'The Politician' Season 2 – Netflix Unveils Release Date, New Cast Additions On The Ryan Murphy Series". Deadline Hollywood. Retrieved May 18, 2020.
1 2 3  Andreeva, Nellie (February 5, 2018). "Netflix Nabs Ryan Murphy Series 'The Politician'; Ben Platt Set, Barbra Streisand & Gwyneth Paltrow In Talks To Star". Deadline Hollywood. Retrieved March 24, 2018.
↑  ‘The Politician’ Season 2 Gets Premiere Date From Netflix – Here’s Your First Look (Photos)
1 2 3 4 5 6 7 8 9 10 11 12 13 14  Ramos, Dino-Ray (March 23, 2019). "Judith Light And Bette Midler Join Ryan Murphy's 'The Politician'; Janet Mock To Direct Episode Of Netflix Series". Deadline Hollywood. Retrieved August 21,2019.
↑  Goldberg, Lesley (February 5, 2018). "Ben Platt, Barbra Streisand, Gwyneth Paltrow to Star in Ryan Murphy Netflix Series 'The Politician'". The Hollywood Reporter. Retrieved March 24, 2018.
↑  "Ben Platt to Star in Netflix Series 'The Politician' From Ryan Murphy". Variety. February 5, 2018. Retrieved March 24, 2018.
↑  McPhee, Ryan (February 5, 2018). "Ben Platt to Star in Ryan Murphy's The Politician for Netflix - Playbill". Playbill. Retrieved March 24, 2018.
↑  Stack, Tim (February 5, 2018). "Ben Platt, Barbra Streisand, Gwyneth Paltrow to star in Ryan Murphy Netflix series 'The Politician'". Entertainment Weekly. Retrieved March 24, 2018.
↑  Ausiello, Michael (February 5, 2018). "Ben Platt-Led Comedy The Politician From Ryan Murphy Lands at Netflix". TVLine. Retrieved March 24, 2018.
↑  Goldberg, Lesley (July 16, 2018). "Ryan Murphy's 'The Politician' Enlists Zoey Deutch and Laura Dreyfuss". The Hollywood Reporter. Retrieved July 16, 2018.
↑  Nakamura, Reid; Maas, Jennifer (October 11, 2018). "Dylan McDermott Joins Ryan Murphy's 'The Politician' at Netflix". TheWrap. Retrieved October 12, 2018.
↑  Syme, Rachel (November 4, 2018). "Barbra Streisand Can Hear Herself Again". The New Yorker. Retrieved November 17, 2018.
↑  Petski, Denise (December 4, 2018). "Dylan McDermott Confirms Casting In Ryan Murphy's 'The Politician' Netflix Series, Says January Jones Will Play His Wife". Deadline Hollywood. Retrieved December 4, 2018.
↑  Bentley, Jean (March 23, 2019). "Ryan Murphy's 'The Politician' Enlists Bette Midler". The Hollywood Reporter. Retrieved March 24, 2019.
| ראיין מרפי |
| --- | --- | --- |
| טלוויזיה | צעירים לנצח (1999-2001) • ניפ/טאק (2003-2010) • ‏Glee‏ (2009-2015) • אימה אמריקאית (2011-) • הנורמלים החדשים (2012-2013) • מלכות הצעקה (2015-2016) • סיפור פשע אמריקאי (2016-) • אויבות (2018-) • ‏מוקד 911 ‏(2018-)‏ • ‏פוזה ‏(2018-)‏ • ‏הפוליטיקאי ‏(2019)‏ • ‏הוליווד ‏(2020)‏ • ‏ראצ'ד ‏(2020)‏  • ‏הלסטון ‏(2021)‏  • ‏דאהמר - מפלצת: סיפורו של ג'פרי דאהמר ‏(2022)‏ |  |
| קולנוע | לרוץ עם מספריים (2006) • לאכול, להתפלל, לאהוב (2010) • הלב הרגיל (2014) • העיר שפחדה מהשקיעה (2014) • הנערים בחבורה (2020) • הנשף (2020) |  |
ג'וליאן סנדס

| --- | --- |

ג'וליאן סנדס ביוני 2011
 לידה:  4 בינואר 1958 אוטלי, הממלכה המאוחדת 
 פטירה:  13 בינואר 2023 (בגיל 65) ברדלי, ארצות הברית 
 שם לידה:  Julian Richard Morley Sands 
 מדינה:  הממלכה המאוחדת 
 תקופת הפעילות:  1982–2023 (כ־41 שנים) 
 מקום לימודים:  בית הספר המרכזי לנאום ודרמה בלונדון  קולג' לורד ואנדסוורת' 
 בן או בת זוג:  שרה סנדס (1984–1987)  אבג'ניה סיטקוויץ (1990–?) 
 צאצאים:  הנרי מורלי סנדס, נטליה מורלי סנדס, אימוג'ן מורלי סנדס 
 מספר צאצאים:  3 
 פרופיל ב-IMDb
 
ג'וליאן סנדס בפסטיבל הקולנוע בקאן בשנת 1990
ג'וליאן ריצ'רד מורלי סנדס (באנגלית: Julian Richard Morley Sands;‏ 4 בינואר 1958 – ינואר 2023) היה שחקן אנגלי, ששיחק בין השאר בסרטים "דמעות של שתיקה", "זיכרונות אהבה מפירנצה", "ארכנופוביה" ו"לעזוב את לאס וגאס".
ביוגרפיה

סנדס נולד בעיר השוק אוטלי (Otley) שבמחוז יורקשייר, האמצעי מתוך חמישה בנים. למד בקולג' לורד ואנדסוורת' (אנ') בלונג סאטון (אנ') שבהמפשייר.
ביוגרפיה > קריירת משחק

סנדס החל את הקריירה הקולנועית שלו בתפקידי משנה בסרטים כמו "Oxford Blues" (מ-1984) ו"דמעות של שתיקה" (1984). עוד באותה שנה הופיע בתפקיד חייל יווני בעיבוד של ה-BBC לספר הילדים "The Box of Delights". ב-1985 לוהק לתפקיד ראשי בסרט "זיכרונות אהבה מפירנצה". בעקבות הצלחת הסרט "זיכרונות אהבה מפירנצה" והסרט "גותי" של קן ראסל עבר סנדס להוליווד כדי להמשיך את קריירת המשחק שלו בסרטים אמריקאיים.
ב-1989 שיחק בתפקיד הראשי בסרט "וורלוק" וב-1993 הופיע בסרט ההמשך "וורלוק: ארמגדון". ב-1991 גילם את דמותו של המלחין פרנץ ליסט בסרט "מנגינה שבלב".
ב-1998 הופיע בתפקיד אריק (הפנטום) בסרט האימה "פנטום האופרה". ב-2003 כיכב לצדו של ג'קי צ'אן בסרט הפעולה הקומי "הקמע".
ב-2001 כיכב במיני-סדרה "רוז רד" מאת סטיבן קינג. ב-2002 גילם את דמותו של השגריר האוסטרי קלמנס ונצל פון מטרניך במיני-סדרה "נפוליאון". ב-2005 גילם את דמותו של לורד אוליבייה בדרמה "In Praise of Hardcore" של ערוץ BBC Four, העוסקת במבקר התיאטרון קנת' טינאן (אנ'). ב-2006 השתתף בסדרת הטלוויזיה "24" בתפקיד הטרוריסט ולדימיר ביירקו.
דיבב את ולמונט בעונה הראשונה ובעונה השנייה של הסדרה המצוירת "הרפתקאות ג'קי צ'אן". גילם את דמותו של דוסי בשני פרקים של הסדרה "סטארגייט SG-1", בעונות התשיעית והעשירית, וחזר וגילם את אותה דמות בסרט "סטארגייט: תיבת האמת".
באוגוסט 2011 הופיע סנדס על במת התיאטרון בפסטיבל הפרינג' באדינבורו במחזה "A Celebration" מאת הרולד פינטר בבימויו של ג'ון מלקוביץ' בתיאטרון פלזנס קורטיארד. ב-2013 היה סנדס מועמד לפרס דרמה דסק (אנ') על "הופעת סולו מצוינת".
ב-2011 הופיע סנדס בסרט המתח "נערה עם קעקוע דרקון", עיבוד אמריקאי לסרט באותו שם מ-2009, בתפקיד הנריק ואנגר הצעיר. ב-2012 דיבב את הדמות דה-פלקו במשחק הווידאו "Call of Duty: Black Ops 2". בשנת 2013 השתתף סנדס בתפקיד איש העסקים מיילס קסטנר בעונה השמינית של הסדרה "דקסטר".